চাঁপাইনবাবগঞ্জ সদর থানার ওসি খোন্দকার গোলাম মোর্ত্তুজা জানান, দুপুর সাড়ে ১২টার দিকে সুন্দরপুর বাগডাঙ্গা গ্রামের দাউদ আলীর ছেলে নজরুল ইসলাম নজু মিয়ার বাড়ির একটি ঘরে রাখা ২টি বোমা বিষ্ফোরিত হয়। এতে এলাকায় আতংক ছড়িয়ে পড়ে। ঘটনার সংবাদ পেয়ে সদর থানা পুলিশ ঘটনাস্থলে উপস্থিত হয়ে ওই বাড়ি থেকে একটি তাজা বোমা ও বিষ্ফোরিত বোমার আলামত উদ্ধার করে। তবে এঘটনায় ২ জনকে আটক করলেও পুলিশ তাদের সম্পর্কে বিস্তারিত কিছু জানায়নি। পুলিশের ধারণা সন্ত্রাসীরা ওই বাড়িতে বোমা তৈরী করার সময় বোমার বিষ্ফোরণ ঘটে।